ms sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id ms nl id id pl id id id id ms id it id ms id ms id ms ms en ms id ms id ms ms ms id id it en en ms ms ms ms id ms ms ms ms ms id ms id ms ms id id hu ms id ms ms ms id id ms id ms id de id ms ms en en en en en id ms ms id ms en id id jv ms id id it es id id en id ms ms ms ms ms ms
Jangkitan Paru Paru: Virus Maut Terbaru Dilaporkan Di Kazakhstan
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
TERGEMPAR! Muncul Virus Baru Di Kazakhstan, Lebih Dahsyat Dari COVID-19, Benarkah?
Ditulis oleh Nana Muhammad Disemak pada 17/08/2020
Disemak secara perubatan oleh Dr. Gabriel Tang Pei Yung
Peperangan menentang coronavirus belum lagi selesai, timbul pula sejenis virus yang telah meragut nyawa di Kazakhstan. Apakah jangkitan paru-paru yang dihebohkan oleh seluruh dunia ini, dan benarkah ia berbahaya seperti COVID-19?
Berita terkini di Kazakhstan
Kazakhstan menjadi tumpuan media seluruh dunia setelah Kedutaan Besar China menyatakan ada kes “keradangan paru-paru yang tidak diketahui” di negara tersebut.
Kedutaan Besar China mendakwa, kes tersebut lebih dahsyat jika dibandingkan dengan coronavirus. Sehingga kini, jangkitan paru-paru ini dikatakan telah membunuh lebih daripada 1,700 orang di Kazakhstan.
Namun, kerajaan Kazakhstan membantah laporan mengenai kemudaratan virus tersebut, dengan mendedahkan kes-kes itu adalah “pneumonia virus etiologi yang tidak ditentukan” di negara itu.
Pertubuhan Kesihatan Sedunia (WHO) berpendapat, kes “keradangan paru-paru yang tidak diketahui” yang dilaporkan di Kazakhstan kemungkinan kes COVID-19.
Mike Ryan, Ketua Program Kecemasan WHO berkata, “Jumlah kes COVID-19 di Kazakhstan menunjukkan banyak kes sebenarnya kes COVID-19 yang tidak didiagnosis.”
Oleh itu, Kazakhstan akan memanjangkan tempoh perintah kawalan pergerakan kebangsaan sesi kedua kerana peningkatan kes COVID-19 dan wabak “pneumonia yang tidak diketahui”.
Perintah kawalan pergerakan akan dilanjutkan sehingga akhir bulan Julai ini.
Laporan terkini kes COVID-19 di Kazakhstan
Negara Kazakhstan yang kaya dengan penghasilan minyak ini telah mengesahkan hampir 60,000 kes COVID-19 dengan 375 kematian (setakat 16 Julai 2020).
Selain itu, mereka turut melaporkan kekurangan tempat di hospital dan ubat-ubatan yang diperlukan.
Jumlah kes baru harian kini dalam trend menurun, di mana terdapat 1,646 kes pada hari Isnin berbanding dengan 1,798 kes pada hari Ahad.
Apa itu virus pneumonia?
Pneumonia atau keradangan paru-paru merupakan jangkitan kuman di satu atau kedua-dua paru-paru.
Ia boleh disebabkan oleh bakteria, virus dan kulat. Jangkitan paru-paru dianggap serius kerana kantung udara akan diisi oleh nanah dan cecair lain.
Sebilangan virus yang menyebabkan selesema boleh menyebabkan keradangan paru-paru.
Virus adalah penyebab keradangan paru-paru yang paling biasa dialami oleh kanak-kanak berumur 5 tahun ke bawah.
Virus pneumonia sering terjadi disebabkan oleh:
Respiratory syncytial virus (RSV)
Akan tetapi, virus terkini iaitu coronavirus juga boleh menyebabkan jangkitan paru-paru dan tahap keradangan yang lebih teruk.
Jika tidak dirawat, keradangan paru-paru yang disebabkan oleh virus boleh bertukar menjadi jangkitan bakteria dan memerlukan rawatan segera.
Kumpulan yang berisiko menghidap radang paru-paru
Sesiapa sahaja boleh menghidap radang paru-paru. Walau bagaimanapun, kumpulan yang berisiko tinggi termasuklah :
Orang dewasa berumur 65 tahun ke atas
Kanak-kanak lebih muda daripada usia 2 tahun
Orang yang mempunyai masalah kesihatan lain seperti diabetes dan penyakit autoimun
Mempunyai masalah paru-paru lain seperti asma
Tanda dan gejala radang paru-paru
Tanda dan gejala jangkitan paru-paru ringan selalunya sama dengan selesema, tetapi tempoh masa untuk simptom hilang adalah lebih lama.
Tanda dan gejala radang paru-paru termasuklah :
Keradangan selaput dalam hidung (rhinitis)
Otot berasa sakit dan tidak selesa
Kaitan COVID-19 dan jangkitan paru-paru
Ramai individu yang terkesan dan jatuh sakit akibat wabak COVID-19 ini.
WHO mendedahkan kira-kira 80% jangkitan coronavirus tidak mempunyai gejala atau gejala yang ringan sahaja seperti selesema.
Salah satu komplikasi untuk COVID-19 ialah jangkitan paru-paru. Menurut WHO, diagnosis yang biasa dikaitkan dengan tahap COVID-19 teruk ialah keradangan paru-paru yang teruk.
Perbezaan antara radang paru-paru dan COVID-19 biasanya ditentukan secara klinikal.
Sekiranya keadaan pesakit COVID-19 menjadi lebih teruk dengan demam bersuhu tinggi dan mengalami kesusahan untuk bernafas, para doktor akan membuat imbasan X-ray atau skan CT.
Jika tidak dirawat segera, keadaan pesakit akan merosot dan mungkin meragut nyawa.
Rawatan untuk radang paru-paru COVID 19
Menurut Pusat Kawalan dan Pencegahan Penyakit Antarabangsa (CDC), rawatan pesakit dengan kes-kes COVID-19 yang teruk biasanya tertumpu lebih kepada menangani komplikasi.
Sekiranya doktor mengesyaki bahawa seseorang itu mengalami jangkitan paru-paru, pesakit akan diberikan rawatan antibiotik walaupun ia tidak mengubati COVID-19.
Jika pesakit mengalami kesukaran untuk bernafas, mereka mungkin memerlukan terapi ventilator atau oksigen untuk membantu pernafasan.
Walaupun tidak terdapat wabak virus terbaru seperti yang digemparkan, kita haruslah menjaga kesihatan dan kebersihan diri seperti yang disyorkan oleh kerajaan kita.
Hello Health Group tidak menawarkan nasihat perubatan, diagnosis atau rawatan.
Malaysia Pun Pernah Dilanda Virus Japanese Encephalitis, Kenali Penyakit JE!
AWAS! Jangan Setuju Sertai Makan Buffet Di Hotel, Boleh Jadi Penyebab COVID-19!
Ditulis oleh Nana Muhammad Disemak pada 17/08/2020
Disemak secara perubatan oleh Dr. Gabriel Tang Pei Yung
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.